### | | | | --- | --- | | | | | --- | | **Byråd** 31. maj 2016 Sagsnr. 710-2015-64871 Dok.nr. 710-2016-196975 André Brandt | | 102.                Forslag til værdighedspolitik - Åbent

###

|  |  |
| --- | --- |
| Tidl. politisk behandling | SS-U, 05.04.16, pkt. 22 |
| Forventet sagsgang | SS-U, ØK, BY, høring, SS-U, ØK, BY |
| Lovgrundlag | Lov om ændring af lov om social service L 105  (Værdighedspolitikker for ældreplejen) |

###

**SAGENS INDHOLD**

Byrådet skal i denne sag tage stilling til forslag til
værdighedspolitik for Favrskov Kommune med henblik på, at den sendes i høring
ved Ældrerådet og Handicaprådet.

Sagen er en genoptagelse af Social- og Sundhedsudvalgets
behandling af pkt. 22, 5. april 2016. Med baggrund i [adresse] og
Sundhedsudvalgets drøftelser er der udarbejdet et revideret forslag til
værdighedspolitik for Favrskov Kommune.

I forbindelse med Finansloven for 2016 blev det aftalt, at
kommunerne skal formulere en værdighedspolitik. Værdighedspolitikken
skal beskrive de overordnede værdier og prioriteringer for personlig hjælp,
omsorg og pleje m.v. på ældreområdet.

Den første værdighedspolitik
skal vedtages og offentliggøres af Byrådet senest 1. juli 2016. Fremadrettet
skal Byrådet indenfor det første år i den kommunale valgperiode tage stilling
til en ny værdighedspolitik for den kommunale ældrepleje. Værdighedspolitikken
skal offentliggøres på kommunens hjemmeside.

Ældrerådet samt øvrige relevante parter skal inddrages i
udarbejdelsen af værdighedspolitikken.

**VURDERING**

Forslaget til
værdighedspolitik bygger ovenpå den indsats, der ydes i ældreplejen i [adresse]
Kommune i dag. [adresse] af fire
områder:

· Livskvalitet og selvbestemmelse

Indsatserne
i ældreplejen skal tilrettelægges, så borgerens livskvalitet og selvbestemmelse
øges. For at understøtte dette afsættes der fx midler til ergoterapeuter på
plejecentrene, der skal stå for træning og aktiviteter. Der afsættes midler til
flere sygeplejersker, så borgeren i højere grad kan modtage behandling i
nærområdet. Udviklingen i ”Det nære sundhedsvæsen” betyder, at borgerne
kommer hurtigere hjem fra hospitalet og har behov for kvalificeret pleje på fx
korttidsafsnit eller i eget hjem. Der er desuden
fokus på udbredelse af velfærdsteknologiske løsninger med et frisættende sigte
fx videokontakt med borgerne og gps-løsninger til demente.

På
Social- og Sundhedsudvalgets møde 5. april 2016 blev det anbefalet, at værdighedspolitikken
også fokuserer på forebyggelse af ensomhed og understøttelse af borgerens
netværk, hvilket er tilføjet i det reviderede forslag.

· Kvalitet, tværfaglighed og sammenhæng
i plejen

Borgerne skal opleve et
sammenhængende forløb i behandling, træning og pleje. Der skal være en høj grad
af inddragelse af borgeren, både løbende og i forbindelse med ændringer i
hjælpen. Der afsættes bl.a. midler til at bevare kvaliteten i hjemmeplejen, og
der vil fortsat være fokus på at fastholde borgerens funktionsniveau i
overgangen fra rehabiliteringsforløb til ”almindelig” hjemmepleje. Det er Byrådets
opgave løbende at fastsætte serviceniveauet for personlig pleje og praktisk
hjælp. Derfor er formuleringen om, at det nuværende serviceniveau fastholdes udgået
i det reviderede forslag.

· Mad og ernæring

Ældreplejen sætter fokus på en
styrkelse af ernæringsindsatsen. Der afsættes midler til at ansætte en ekstra
diætist. Samtidig reserveres der midler til at styrke valgfriheden for borgere
i eget hjem, der er visiteret til madservice, da leverandører af varmholdt mad
fremover vil kunne blive godkendt.

· En værdig død

Ældreplejen skal understøtte, at
døende borgere får en værdig, tryg og så vidt mulig smertefri afslutning på
livet. Ældreplejen skal være i tæt dialog med borgeren og eventuelle pårørende,
så der tages udgangspunkt i borgerens egne ønsker til den sidste tid. Der
afsættes derfor midler til at styrke den palliative indsats (sygepleje til
døende) og den terminale pleje (personlig pleje og praktisk hjælp til døende).
I det reviderede forslag til værdighedspolitik udgår formuleringen om, at
døende ældre skal have tilbud om en vågekone. I stedet indsættes en formulering
om, at døende ældre, så vidt muligt bør have tilbud om vågekone. Det vil ikke
være muligt at garantere en vågekone, da der er tale om en ydelse, der tilbydes
af frivillige.

Social og Sundhed vurderer, at
forslaget til værdighedspolitik vil understøtte arbejdet i ældreplejen og være
en god overordnet værdimæssig ramme for prioriteringer på området.

**ØKONOMI**

Der er i Finansloven for 2016 på landsplan afsat 1 mia. kr.
til at understøtte udbredelsen og implementeringen af en værdighedspolitik i
kommunerne. De afsatte midler er fordelt mellem kommunerne efter en objektiv
fordelingsnøgle for udgiftsbehovet på ældreområdet. Værdighedsmilliarden er en
del af omprioriteringsbidraget, der indgår i ”Aftale om kommunernes økonomi
2016”.

[adresse] har fået tilsagn om 7,56 mio. kr. til
udbredelse og implementering af en værdighedspolitik. Midlerne ligger ud over
kommunernes budgetter for 2016 og skal gå til nye initiativer eller en
udvidelse af eksisterende.

Byrådet godkendte 23. februar 2016 udmøntningen af de ekstra
midler i 2016 til arbejdet med en værdig ældrepleje.

Disse midler kan bidrage til at understøtte udmøntningen af
værdighedspolitikken. De konkrete indsatser i værdighedspolitikken er således i
høj grad sammenhængende med Byrådets beslutning om udmøntning af de 7,56 mio.
kr. til arbejdet med en værdig ældrepleje.

**INDDRAGELSE**

Værdighedspolitikken er udarbejdet på baggrund af et
temamøde 2. februar 2016, hvor repræsentanter fra bl.a. Byrådet, Ældrerådet,
Handicaprådet, pensionistforeninger samt ledere og medarbejdere fra Social og
Sundhed deltog.

Forslaget til værdighedspolitik sendes i høring hos
Ældrerådet og Handicaprådet med høringsfrist 6. juni 2016. Eventuelle høringssvar
vil blive fremlagt på [adresse] og Sundhedsudvalgets møde 7. juni 2016.

**INDSTILLING**

Direktøren for Social og Sundhed indstiller til Byrådet:

1.    At forslag til værdighedspolitik godkendes med
henblik på at sende den i høring hos Ældrerådet og Handicaprådet.

**BESLUTNING**

***Social- og Sundhedsudvalget, 10. maj 2016:***

Fraværende:Ingen

Indstilles godkendt med den ændring, at oplysningen i
værdighedspolitikken om, at der ansættes en ekstra diætist udgår (på side 3).

***Økonomiudvalget, 24. maj 2016:***

Fraværende:Kasper Sørensen

Indstilles godkendt.

**Bilag**

|  |  |
| --- | --- |
| Værdighedspolitik | 710-2016-149835 |